**Andrew «Andy» Sinton** (født 19. mars 1966 i Cramlington) er en engelsk tidligere fotballspiller og senere fotballtrener, som nå er manager for AFC Telford United. Sinton spilte venstrekant i sin aktive karriere og er mest kjent for sine perioder hos henholdsvis Queens Park Rangers FC, Sheffield Wednesday FC og Tottenham Hotspur FC. Han var også en del av Englands tropp under EM i fotball 1992 i Sverige.

Klubbkarriere
-------------

Sinton startet sin spillerkarriere hos Cambridge United FC, hvor han fikk sin seriedebut i november 1982 i en alder av kun 16 år. Han er til dags dato den yngste spilleren med seriekamper for klubben. Sinton var med på to nedrykk på rad i 1983/84 og 1984/85-sesongen, men markerte seg på banen og ble i desember 1985 derfor solgt til Brentford FC for 25 000 pund. Her spilte han i underkant av 150 seriekamper og signerte seg for om lag 30 seriemål.

Med positivt spill for Brentford ble Sinton signert av manager Trevor Francis hos Queens Park Rangers FC, som da var plassert i den øverste ligaen. Han ble signert for 350 000 pund i mars 1989, og markerte seg umiddelbart for QPR ved hans første kamp borte mot Manchester United FC på Old Trafford, hvor Sinton scoret ett mål og bidro til at QPR vant kampen 4–1. Etter å ha spilt over 160 seriekamper for klubben ble han i august 1993 signert av Sheffield Wednesday FC for 2,75 millioner pund, noe som da var klubbrekord. Han ble to og et halvt år i Sheffield, før han returnerte til London og skrev under for Tottenham Hotspur FC, som da hadde fått ny manager i Gerry Francis.

Sinton fikk for øvrig spille de siste minuttene for franskmannen David Ginola i finalen i ligacupen mot Leicester City FC i mars 1999. Hans opphold i Tottenham og siden i Wolverhampton Wanderers FC mellom 1999 og 2002 ble han siste på toppnivå før han i 2002 gikk ned flere divisjoner til Burton Albion FC, som da var under ledelse av Nigel Clough. Han avsluttet spillerkarrieren med korte opphold hos Bromsgrove Rovers FC og Fleet Town FC i lavere divisjoner.

Landslagskarriere
-----------------

Sinton fikk sin landslagsdebut for det engelske herrelandslaget den 13. november 1991 mot Polen, en kamp som endte uavgjort 1–1. Han ble deretter tatt ut i landslagstroppen til EM i fotball 1992 i Sverige av landslagstrener Graham Taylor. Her spilt han venstrekant i Englands to kamper mot henholdsvis Frankrike (0–0) og Sverige (1–2), men fikk ikke spille åpningskampen mot Danmark (0–0) eller noen flere kamper i det (for Englands del) mislykkede mesterskapet. Hans 12 og siste landskamp kom mot San Marino (7–1) den 17. november 1993.

Trenerkarriere
--------------

Sinton begynte som spillende trener i Fleet Town sommeren 2005 og beholdt jobben som manager frem til mai 2010, da han ble utnevnt til ny manager i AFC Telford United i Conference North. Allerede i hans første sesong bragte han klubben til opprykk i Football Conference.

Meritter
--------

Tottenham Hotspur
* **Ligacupen (1):** 1999

Referanser
----------

1. ↑  Cambridge-United.co.uk – Former Player News Arkivert 3. juli 2012 hos Wayback Machine. (Publisert 11. desember 2007, besøkt 17. april 2012)
2. ↑  SWFC.co.uk – Put The Champagne On Ice, 1990 – 1995 Arkivert 29. mars 2012 hos Wayback Machine. (Publisert 4. februar 2009, besøkt 17. april 2012)

Eksterne lenker
---------------

* (en) Andy Sinton – FIFA Rediger på Wikidata

* (en) Andy Sinton – Transfermarkt Rediger på Wikidata

* (en) Andy Sinton – Transfermarkt (manager) Rediger på Wikidata

* (en) Andy Sinton – national-football-teams.com Rediger på Wikidata

* (en) Andy Sinton – Soccerbase.com Rediger på Wikidata

* (en) Andy Sinton – Soccerbase.com (manager) Rediger på Wikidata

* (en) Andy Sinton – FootballDatabase.eu Rediger på Wikidata

* (en) Andy Sinton – EU-Football.info Rediger på Wikidata

* (en) Andy Sinton – FBref Rediger på Wikidata
* (en) TheFA.com – Players, Andy Sinton – Spillerprofil hos FA

| * v
* d
* r
Englands tropp – EM i fotball 1992 |
| --- |
| 
* 1 Woods
* 2 Curle
* 3 Pearce
* 4 Keown
* 5 Walker
* 6 Wright
* 7 Platt
* 8 Steven
* 9 Clough
* 10 Lineker (k)
* 11 Sinton
* 12 Palmer
* 13 Martyn
* 14 Dorigo
* 15 Webb
* 16 Merson
* 17 Smith
* 18 Daley
* 19 Batty
* 20 Shearer
* Landslagstrener: Taylor

 | Flagget til England |